**Izlet**

Besedilo: Anja Štefan

Glasba: Tadeja Vulc

Štiri miške, miške male,

so čolniček iztesale.

Skozi travo, skozi slak

so ga zvlekle tja do mlak.

Skozi travo, skozi slak

so ga zvlekle tja do mlak.

Pa jih vpraša boter čriček,

če še on bi smel v čolniček.

»Smeš,« so rekle, »če boš pel,

da izlet bo bolj vesel.«

»Smeš,« so rekle, »če boš pel,

da izlet bo bolj vesel.«

Štiri miške, miške male,

so čolniček iztesale.

Skozi travo, skozi slak

so ga zvlekle tja do mlak.

Skozi travo, skozi slak

so ga zvlekle tja do mlak.

